আখিল আক্কিনেনি

**আখিল আক্কিনেনি** (জন্ম ৮ই এপ্রিল ১৯৯৪) একজন আমেরিকায় জন্মগ্রহণকারী ভারতীয় অভিনেতা, যিনি সাধারণত তেলুগু সিনেমায় অভিনয় করে থাকেন। তিনি কিংবদন্তি ভারতীয় অভিনেতা আক্কিনেনি নাগার্জুনা এবং আমালা আক্কিনেনি এর পুত্র, কিংবদন্তি অভিনেতা আক্কিনেনি নাগেশ্বর রাও এর নাতি এবং নাগা চৈতন্য এর ভাই। তার প্রাক্তন ভাবী সামান রুথ প্রভু ও একজন অভিনেত্রী। আখিল লি স্ট্রবার্গ থিয়েটার এবং ফ্লিম ইন্সটিটিউট থেকে চলচ্চিত্রের উপর পড়াশোনা করেছেন। তিনি ২০১৫ সালে *[[আখিল (চলচ্চিত্র)|আখিল]]* (২০১৫) এর মাধ্যমে চলচ্চিত্রে আত্মপ্রকাশ করেন।

## শিক্ষা
২ বছরের জন্য অস্ট্রেলিয়া যাওয়ার পূর্বে আখিল চৈতন্য ভিদ্যালয়ায় পড়াশোনা করতো। তিনি অস্ট্রেলিয়া থেকে ফিরে এসে ওয়াক্রিদগে ইন্টারন্যাশনাল স্কুল, হায়দ্রাবাদ থেকে শিক্ষা সম্পূর্ণ করেন। আখিল ১৬ বছর বয়সে লি স্ট্রবার্গ থিয়েটার এন্ড ফ্লিম ইন্সটিটিউট থেকে অভিনয়ের উপর কোর্স করেন।
## কর্মজীবন
ইংরেজি চলচ্চিত্র "বেবিস ডে আউট" (১৯৯৪) এর তেলুগু পুনঃনির্মাণ "সিসিন্দ্রি" (১৯৯৫) এর মাধ্যমে শিশুশিল্পী হিসেবে চলচ্চিত্রে আত্মপ্রকাশ করেন। এরপর কিশোরবয়সে তিনি ক্রিকেট এর দিকে ঝুকে পড়েন। তিনি চলচ্চিত্রে আত্মপ্রকাশ এর পূর্বে নিয়মিত ক্রিকেট খেলতেন। ২০১৫ সালে সেলিব্রিটি ক্রিকেট লিগ এ তেলুগু ওয়ারিয়র্স ক্রিকেট দলের অধিনায়ক এর দায়িত্বও পালন করেছিলেন।

২০১৪ সালে ভিক্রম কুমারের হিট চলচ্চিত্র "মানাম" (২০১৪) এ আখিল বিশেষ দৃশ্যে অভিনয় করেছিলেন। আখিল তার বাবা, দাদা এবং ভাইয়ের সাথে কাজ করার কথা বর্ণনা করেছিলেন এইভাবে "স্নায়ুচাপ ছিল, কিন্তু কৌতুহলিও ছিলাম"। "মানাম" ২০১৪ সালের সবথেকে সফল চলচ্চিত্রগুলোর মধ্যে একটি ছিলো। চলচ্চিত্রটি অনেকগুলো পুরস্কার জিতে নেয়, এর মধ্যে ফিল্মফেয়ার বেস্ট ফিল্ম তেলুগুও রয়েছে। এরপর আখিল কিছু বড় ব্র‍্যান্ডের বিজ্ঞাপনেও অংশ নেন, যেমন: কার্বোন মোবাইল, মাউন্টেন ডিউ এবং টাইটান।

২০১৫ সালে আখিল ভি.ভি. ভিনায়েক পরিচালিত "আখিল" (২০১৫) চলচ্চিত্রের মাধ্যমে প্রধান চরিত্রে আত্মপ্রকাশ করেন। এই চলচ্চিত্রের জন্য আখিল থাইল্যান্ড থেকে দুই মাসের প্রশিক্ষণ গ্রহণ করেন ফাইটিং দৃশ্য ভালো করার জন্য। অভিনেতা নিতিন এর প্রযোজনায় ডিসেম্বর ২০১৪ সালে সিনেমাটির কাজ শুরু হয় এবং আখিল এর বিপরিতে সায়্যেশায়া অভিনয় করেছিলেন। সায়্যেশায়াও এই চলচ্চিত্রের মাধ্যমে আত্মপ্রকাশ করেছিলেন। চলচ্চিত্রটি সমালোচকদের মোটেও পছন্দ হয়নি এবং বক্স অফিসে এটি মুখ থুবরে পরে। এর কারণে তিনি দুই বছরের বিরতি নেন। তার দৃতীয় চলচ্চিত্র "হ্যালো" (২০১৭) পরিচালনা করেন "মানাম" খ্যাত পরিচাল্ক ভিক্রম কুমার। এটি ২২ ডিসেম্বর ২০১৭ সালে মুক্তি পায়, কিন্তু আরেকটি চলচ্চিত্র "মিডল ক্লাস আব্বায়ি" এর কারণে চলচ্চিত্র সমালোচকদের প্রশংসার পরেও এটি তেমন আয় করতে পারেনি। আখিল সম্প্রতি ভেন্কি আতলুরি এর পরিচালনায় "মিঃ মজনু" চলচ্চিত্রে কাজ করেছেন। এতে তার বিপরিতে কাজ করেছেন নিধি আগারওয়াল। চলচ্চিত্রটি ২৫ জানুয়ারি ২০১৯ সালে মুক্তি পেয়েছে।

## চলচ্চিত্রের তালিকা

### প্রধান চরিত্রে

### বিশেষ আবির্ভাব ও শিশুশিল্পী

## সঙ্গিত তালিকা

## পুরস্কার এবং মনোনয়ন

## তথ্যসূত্র

## বহিঃসংযোগ
* 
* 

বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:হায়দ্রাবাদের অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:তেলুগু চলচ্চিত্র অভিনেতা
বিষয়শ্রেণী:১৯৯৪-এ জন্ম
বিষয়শ্রেণী:তেলুগু বংশোদ্ভূত মার্কিন ব্যক্তি
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:ভারতীয় শিশু অভিনেতা
বিষয়শ্রেণী:আইরিশ বংশোদ্ভূত ভারতীয় ব্যক্তি
বিষয়শ্রেণী:ভারতীয় বংশোদ্ভূত মার্কিন অভিনেতা
বিষয়শ্রেণী:দক্ষিণ ভারতীয় আন্তর্জাতিক চলচ্চিত্র পুরস্কার বিজয়ী
বিষয়শ্রেণী:সন্তোষাম চলচ্চিত্র পুরস্কার বিজয়ী
বিষয়শ্রেণী:তেলুগু অভিনেতা
বিষয়শ্রেণী:বাঙালি বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:লি স্ট্রাসবার্গ থিয়েটার অ্যান্ড ফিল্ম ইনস্টিটিউটের প্রাক্তন শিক্ষার্থী
বিষয়শ্রেণী:ভারতে প্রবাসী অভিনেতা